Source: http://docplayer.fi/2271351-Suomen-pankin-keskustelualoitteita.html
Timestamp: 2018-05-25 21:01:46+00:00
Document Index: 4894522

Matched Legal Cases: ['KKO ', 'kko ', 'kko ', 'kko ', 'KKO ', 'kko ']

1 SUOMEN PANKIN KESKUSTELUALOITTEITA 21/90 Mart Sorg VIRON RAHATALOUDEN KEHITTÄMISEN STRATEGIA FINLANDS BANKS DISKUSSIONSUNDERLAG BANK OF FINLAND DISCUSSION PAPERS
2 Mart Sörg* Suomen Pankin tutkimusosasto /90 VIRON RAHATALOUDEN KEHITTÄMISEN STRATEGIA * Mart Sörg on Tarton yliopiston professori, taloustieteen tohtori finanssi-, raha- ja luottotalouden alalla sekä Eesti Pankin neuvos (johtokunnan jäsen). Hän työskenteli vierailevana tutkijana 3 kuukautta Suomen Pankin tutkimusosastolla keväällä 1990.
3 Suomen Pankin monistuskeskus Helsinki 1990 ISBN ISSN
4 ESIPUHE Tämä tutkimus on Suomen Pankin tutkimusosastolla kolme kuukautta kestäneen tutustumis- ja työvierailuni yksi tulos. Pyrkimykseni on siinä kuvata Viron käynnissä olevan rahatalouden uudistuksen alkuvaiheita ja ennakoida sen tulevaa kehitystä. Koska käytettävissäni on ollut lähinnä vain Suomen Pankissa saatavissa ollut aineisto, en ole voinut kaikkialla nojautua alkuperäislähteisiin enkä myöskään aivan uusimpiin tilastotietoihin. Tiettyä varauksellisuutta arviooni aiheutuu myös Neuvostoliiton taloutta koskevien tietojen epämääräisyydestä ja mahdollisesta poliittisesta sävyttyneisyydestä. Suomen Pankin ja varsinkin tutkimusosaston sekä keskuspankkipolitiikan ja kansantalouden osaston työtovereiden ystävällisellä myötävaikutuksella vierailuni on onnistunut nähdäkseni erinomaisesti huolimatta vajavaisesta kielitaidostani sekä niukasta markkinatalouden teoriantuntemuksestani. Erikseen haluaisin kiittää Niko Vanhataloa tämän tutkimusraportin alustavasta viimeistelyavusta, Kaisa Paasovaaraa tekstin kieliasun tarkistamisesta ja Päivi Lindqvistiä tekstin puhtaaksikirjoituksesta. Vierailuni Suomen Pankin tutkimusosastolla on tavallaan myös osa Viron oman rahatalouden luomistyötä, koska tarkoitukseni on edelleenjakaa tänä aikana omaksumaani tietoa Tarton yliopiston rahataloutta opiskeleville ylioppilaille sekä hyödyntää sitä myös Viron pankkijärjestelmän uudistusprosessissa. Siksi kiitän Suomen Pankin johtokuntaa, erityisesti Esko Ollilaa vierailuni hyväksyjää konkreettisesta avusta Viron rahatalouden uudistamisessa. Helsingissä Mart Sorg
6 SISÄLTÖ ESIPUHE 3 1 VIRON RAHATALOUDEN NYKYTILANNE 7 2 VIRON RAHATALOUDEN UUDISTAMISEN TARPEELLISUUS Viron tyytymättömyys Neuvostoliiton rahatalouteen Viron odotuksia rahataloutensa uudistuksilta 24 3 VIRON RAHATALOUDEN KEHITTÄMISEN STRATEGIA Oman rahatalouden peruspiirteitä Muutosten toteutumisen aikataulu 39 4 VIRON RAHATALOUDEN UUDISTAMISEN ONGELMIA 43 5 YHTEENVETO 56 Sivu
8 7 1 VIRON RAHATALOUDEN NYKYTILANNE Viron talous, mukaan lukien myös rahatalous, on tiiviisti integroitu pieni osa neuvostotaloutta. Sitä ohjataan hallinnollisesti Moskovasta. Vaikka tasavallan elimillä on mahdollisuuksia vaikuttaa tuotantotoimintaan sekä sivistyselämään, ei rahatalouden hallitsemiseksi ole riittäviä edellytyksiä, koska pankit, rahan kierto ja sen säätely ovat yleisliittolaisia. Virossa on pääasiallisesti yleisliittolaisten valtiollisten pankkien haarakonttoreita (kuvio 1). Niitä ohjaavat Moskovan pääkonttorit sekä Neuvostoliiton Valtionpankin Tallinnassa sijaitseva tasavallan konttori. Tosin v Virossa alkoi toimia myös riippumattomia liikepankkeja. Niistä Tartu Kommertspank oli Neuvostoliiton ensimmäinen liikepankki. Nykyisin Virossa on aloittanut toimintansa jo 6 liikepankkia ja perustamisprosessi jatkuu. Liikepankkien osuus rahamarkkinoilla on kuitenkin vielä kovin pieni. Esimerkiksi vuoden 1989 lopussa niiden antolainauksen summa oli 66.5 miljoonaa ruplaa eli noin 5 % koko Viron pankkien saamisista. Näistä syistä johtuu, että kaikki rahatalouden ongelmat, jotka ovat yleisesti havaittavissa muualla Neuvostoliitossa, tulevat esille myös Virossa. Tilanne Neuvostoliiton rahataloudessa on vuosi vuodelta huonontunut, ja nyt mielestäni on alkanut jo lamakausi. Sen syyt sekä oireet ovat professori Vladimir Ilynin 1 mukaan siinä, että valtion budjetin alijäämä on kasvanut (v se oli 92 miljardia ruplaa eli noin 20 % menoista) ja rahojen emissio on lisääntynyt (v se oli 18 miljardia ruplaa eli 15 % kaikista vaihdossa olevista rahoista). Samalla tuotannon kasvu oli poikkeuksellisen hidasta. Inflaatio on lisäksi voimistunut (v inflaatio oli 8.9 %). Todettakoon, että eräät tutkijat arvioivat vieläkin suurempaa inflaatiota. Lisensiaatti Aleksandz Zaitsenk0 2 väittää, että kuluttajahintaindeksin nousu oli v lähes 11 %. V. Ilynin mukaan velka vapaasti vaihdettavasna valuuttana kasvaa Neuvostoliitossa nopeasti. On arvioitu, että se on vuoden 1990 loppuun mennessä 42 miljardia ruplaa. Vuosien aikana kasvua oli 18 miljardia ruplaa.
9 8 KUVIO 1. Neuvostoliiton pankki rakenne MOSKOVA I I 1 NL:n Ministerineuvosto I II J, 1,~ NL:n Valtionpankin ~--~ Liikepankkien ~- pääkonttori yhdi stys I Teollisuus- Maatalous- Asuin- ja Säästöpankin Ulkomaanja rakennus- teollisen kunnall i s- pääkonttori talouden I pankin pankin pankin pankin pääkonttori pääkonttori pääkonttori pääkonttori TALLINNA II I I...-,,....- VP Eestin tasavallan " I konttori,, I Le 1/ J, J.. ~, ' ~\ I 1 L I.L TRP Eestin MTP Eestin AKP Eestin SP Eestin UTP Tallinnan tasavallan tasavallan tasavallan tasavallan osasto konttori konttori konttori konttori - Ä- -.~ _ TRP MTP piiri- AKP SP Liike- tai 1 kaupunki osasto kaupunki- kaupunki osuuspankki osasto osasto (pi i rilosasto I I I I L _ KAUPUNKI TAI PIIRI SP-pisteet J, J, Tytärpank i t I I I - -,- -, i I I, I I, I I, I I, I, 1 I I, I, I I, I ~ I I 1 1 I I 1 I I ~ I,, I I I 1 I I -.J
10 9 Neuvostoliiton rahankierron tilanteesta on kuitenkin mahdontonta saada tarkkaa kuvaa, koska tarvittavia tilastotietoja ei ole saatavissa. Osa rahankiertoa koskevista luvuista on salaisia, siksi esitettyjenkin lukujen oikeellisuutta voidaan epäillä. Neuvostoliiton Valtiollinen tilastokomitea on laskenut yleiseksi hinnannousun indeksiksi 7.5 % v Toisaalta tutkija A. Proskurin väittää, että yleisön hallussa on vain 70 miljardia ruplaa käteisrahaa. 3 Tämän luvun valossa V. Ilynin antama rahan kapasiteetin 15 prosentin kasvuvauhti olisi myös väärä (kasvun pitäisi olla nopeampaa). Kuitenkaan se, että esitetyt luvut eivät ole täysin täsmällisiä, ei kumoa arvioitani, että rahatalouden tilanne Neuvostoliitossa on kovin huolestuttava ja sen huononeminen näyttää lisääntyvän. Kuten Neuvostoliitossa yleisesti, niin myös Virossakin rahatalouden tilanne on viime aikoina huonontunut huomattavasti. Virolaisten ostohalukkuus on vuosi vuodelta lisääntynyt, mutta rahan liikkeeseenlasku kasvaa vielä nopeammin (kuvio 2). Kuviosta 2 ilmenee, että kun tavarantarjonta vuosina 1986 ja 1987 kasvoi nopeammin kuin bruttoemissio, niin vuosina 1988 ja 1989 tavarat eivät enää riittäneet vastaamaan emissiota. Vuoden 1989 lopulla oli tavaravaranto kaupoissa 106 miljoonaa ruplaa eli 27.2 % pienempi kuin vuonna Koska myös hinnat ovat väliaikana nousseet huomattavasti, on tavaravarannon reaaliarvo supistunut vielä mainittuakin tuntuvammin. Vuosina 1986 ja 1987 Virossa poistettiin liikkeestä yli 200 miljoonaa ruplaa enemmän kuin laskettiin liikkeeseen, mutta vuonna 1989 tilanne muuttui niin, että rahaa tuli enemmän liikkeeseen kuin poistui. Jo yli 30 vuotta Virossa on ollut joka vuosi negatiivinen emissio. Sen pääsyitä ovat Viron suurempi kulutustavaroiden määrä verrattuna ympärillä oleviin alueisiin (joista tullaan Viroon ostoksille) ja Viron yksityisviljelijöiden maataloustuotteiden myynti Leningradiin ja Pihkovan isoilla markkinoilla (jossa hinnat ovat korkeampia). Se, että Virossa ei enää vuonna 1989 ollut negatiivista emissiota, voidaan selittää kahdella tavalla. Voi olla, että maataloustuotteiden myynti Viron ulkopuolelle ja Viron koko tuonti ovat jyrkästi vähentyneet ja tasapainottuneet siihen nähden, että Viron asukkaat tekevät ostoksia muualta. Mutta todennäköisempää voi kuitenkin olla, että tavaran puutteen takia käteisrahan määrä tasaval-
11 10 KUVIO 2 Rahan emissio ja kaupankäynti Virossa 4 (muutokset verrattuna edellisvuotiseen)._-_.- käteisrahan bruttoemissio käteisrahan nettoemissio vähittäi skauppa miljoonaa ruplaa x _x\ \., 19, o \ I -16~\I 10,1 \ 9,7. '" ' 6,4.V" \,,, \.oll 4,9 ~... ~.. 6,8 \... \. ~ ~ \ 3,7. 2,7 \ \ 3, "f o
12 11 lassa lisääntyi noin 200 miljoonaa ruplaa. Joka tapauksessa Viron rahataloudessa on tasapainoton tilanne, koska yleisöllä on voimakas ostohalukkuus ja koska sillä oli vuoden 1989 lopussa käteisrahaa arviolta miljoonaa ruplaa ja säästöpankeissa vielä yli miljoonaa, mutta kaupoissa oli tavaroita vain 300 miljoonan ruplan arvosta. Tämä lamakausi sekä Neuvostoliiton että Viron rahataloudessa on kestänytjo kaksi vuotta. Se on aiheuttanut ennennäkemätöntä spekulaatiota (katukaupassa hinnat ovat moninkertaiset verrattuna virallisiin hintoihin). Ikävä puoli asiassa on se, että yleisöltä alkaa jo hävitä halu tehdä työtä ja ansaita enemmän rahaa. Normaalioloissa lisätulojen ansaitsemisen mahdollisuus kannustaa ihmisiä työhön, ja tämä taas lisää työkuria sekä työn tuottavuutta ja sitä kautta vahvistaa rahatalouden perustaa. Viime vuosina palkat ovat Neuvostoliitossa nousseet nopeasti. Tämän vaikutus työtuloksiin jää kuitenkin melkein olemattomaksi tai jopa negatiiviseksi (palkan nousun vaikutus eliminoituu hintojen nousun takia). Nämä ilmiöt voidaan nähdä taulukon 1 luvuista. TAULUKKO 1 Neuvostoliiton talouden kehitys v (% verrattuna vuoden 1988 tilanteeseen)5 Teollisuustuotanto Maataloustuotanto Kiinteän pääoman käyttöönotto Kuljetustoiminta - tavarat - matkustajat Yrityksien voitot Palkkakulut Vähittäiskauppa Maksulliset palvelukset 101, ,1 108,2 Virossakin tuotannon määrä v tukkuhinnoittain ilmaistuna supistui 33 prosentissa teollisuusyrityksistä, 41.2 prosentissa maatalousteollisen kompleksin yrityksistä ja 50 prosentissa rakennusyhtiöstä. 6 Samanaikaisesti pankeista otettiin 14 % enemmän rahaa palkkoihin ja viimeisellä vuosineljänneksellä preemioihin 25.2 %.7
13 12 Tuntuu siltä, että yleistä tilannetta huonontaa jatkuva siirtymävaiheessa oleminen: vanha talousmekanismi ei enää toimi, mutta uuden markkinatalouden logiikkaan ei voida vielä nojautua. 8 Edellisestä voi tehdä sen johtopäätöksen, että todennäköisesti oikea aika reagoida ja korjata normaalien menetelmien avulla kansantalouden sekä rahatalouden tilannetta Neuvostoliitossa olisi ollut kaksi vuotta sitten. Nyt se mahdollisuus on jo ohi. Tuntuu, että nyt olisi tarpeen ottaa käyttöön erittäin radikaaleja keinoja pysäyttämään tämä talouslaman syventymisen prosessi ja saattamaan alulle käännös terveempään suuntaan. Mutta onko Neuvostoliitossa yleensä mahdollista toteuttaa radikaalia talousreformia? Vuosina 1965 ja 1979 alkaneet talousreformit loppuivat jo tuloksettomina. Muistettakoon myös, että vuoden 1985 keväästä alkaen eli Mihail Gorbatshovin tultua puoluejohtajaksi Neuvostoliiton johdossa on koko ajan puhuttu radikaalien keinojen käyttöönoton tarpeellisuudesta taloudessa ja luvattu ryhtyä pikaisesti toimiin. Koko ajan onkin otettu vastaan uusia määräyksiä talousmekanismien uudistamiseksi, mutta missä näkyvät tulokset? On epäilemättä selvää, että uusia määräyksiä otetaan nyt joka vuosi vastaan paljon enemmän kuin pysähtyneisyyden kaudella, mutta niiden vaikutukset eivät ole näkyvissä. Olematta yhteiskuntateorian alalla kovin suuri asiantuntija voi arvioida, että yhteiskunnassa on uudistuksiin voimakas vastustus, mikä estää markkinatalouden toteutumisen. Neuvostojärjestelmän tutkijat Ele Alenius ja Aleukandz Zinovjev ovat tuoneet nämä voimat oikein esiin. Ensin mainittu kirjoittaa: ilse, että Neuvostoliiton taloudessa ei tähän asti ole hyväksytty markkinataloutta, on perustunut siihen, että ei edes ole haluttu antaa tuotannon vapaasti kehittyä vastaamaan kansalaisten kysyntää, vaan on haluttu turvata sotilaallinen varustautuminen ja raskaan teollisuuden luominen. Se on toteutettu keskitetyllä suunnitelmataloudella". 9 Vieläkin laajempaa vastustusta näkee Aleksandz Zinovjev. Hän väittää, että Gorbatshovin hallitus voi muuttaa neuvostoyhteiskuntaa vähän dynaamisemmaksi vain ylhäältä tulevien uskomattomien ponnistusten hinnalla, rangaistuselimien raakojen keinojen avulla, aktiivisimpien ja toimekkaimpien maanmiehiään
14 13 vastaan taistelevien kansalaisten tuella. Kansan syvät rivit (rivikansalaisista johtajiin saakka) tekevät kaiken mahdollisen rajoittaakseen gorbatshovilaisten reformaatiotoimintaa ja pyrkivät sellaiseen kompromissiratkaisuun, joka tyydyttäisi kaikkia. Rivikansalaisilla on enemmän hyötynäkökohtia kuin reformaattoreilla. 10 Neuvostotalous, etenkin rahatalous, kaipaa pikaista saneerausta, mutta valittu tie markkinatalouteen voi olla vaikea ja pitkä, ja epäonnistumisen vaara hyvin suuri. LÄHTEET 1 VLADIMIR Ilyn, Markkinointi Neuvostoliitossa - finanssijärjestelmät ja ruplan vaihtuvuus, Leaders' Forum, m/s Cinderella, 8-9 April "Äripäev", 1990, No 4, s "Äripäev", 1990, No 3, s Neuvostoliiton Valtionpankin Viron tasavallan konttorin luvut. 5 Ekonomika i Zizn, (Talous ja Elämä) 1990, No 6, s "Äripäev", 1990, No 2, s Neuvostoliiton Valtionpankin Viron tasavallan konttorin luvut. 8 Ele ALENIUS. Siirtyykö Neuvostoliitto sosialismiin vai kapitalismiin, Kansan Uutiset, Ele ALENIUS, Siirtyykö Neuvostoliitto sosialismiin vai kapitalismiin, Kansan Uutiset, Aleksandz Zinovjev. Gorbatshovism. Tallinn, 1990, s
15 14 2 VIRON RAHATALOUDEN UUDISTAMISEN TARPEELLISUUS Neuvostoliiton nykyisen rahatalousjärjestelmän ydin on keskitetty hallinnollinen pankkijärjestelmä. Se perustettiin vuosina , jotta NEP (uusi talouspolitiikka) olisi voitu lopullisesti purkaa, toisin sanoen, että helpotettaisiin siirtymistä markkinataloudesta suunnitelmatalouteen. Mitkään sen jälkeen tehdyt Neuvostoliiton pankkijärjestelmän saneeraukset eivät ole muuttaneet sen hallinnollista luonnetta. Pankkikonttorit toimivat Neuvostoliitossa tälläkin hetkellä hallituksen luottokiintiön jakelulaitoksina. Tämä asema antaa Neuvostoliiton keskushallitukselle mahdollisuuden oman talouspolitiikkaansa tavoitteiden toteuttamiseen rahatalouden alalla pankkien välityksellä. Esimerkki näistä mahdollisuuksista on esitetty kuviossa 3. Uuden talouspolitiikan suunnittelijat luulivat, että markkinoiden tasapainottomuutta ja yritysten raaka-aineitten ylimääräisiä varastoja voidaan supistaa vähentämällä pankkilainojen myöntämistä. Hallinnollinen pankkijärjestelmä täyttää erinomaisesti tehtävänsä - lainat ovat kaikkiaan vähentyneet yli 20 % - ja lyhytaikaiset velat lähes 30 %. On kuitenkin eri asia, miten pankkilainan volyymin vähentyminen vaikuttaa vastaviin odotettuihin tuloksiin. Kysymys on teorian toimimisesta käytännössä. Neuvostoliiton keskuspankki vaikuttaa pankkeihin seuraavilla keinoilla: 1) antaa pankeille vuosittaiset tai neljännesvuosittaiset luottokiintiöt, 2) määrää kiinteät korot pitkäksi ajanjaksoksi kaikille otto- ja antolainoille, 3) antaa emissiosuunnitelmat, 4) mitätöi tai pidentää luottoja, 5) ottaa luottoja pankeilta budjettivajeen kattamiseksi, 6) päättää pankkijärjestelmän muuttamisesta. Näissä hallinnollisissa oloissa pankkien kannattavuus saavutetaan ottolainojen alhaisilla koroilla (yleisölle 2-3 %, yrityksille 0.5 % vuodessa). Jotta pankeilla ei olisi kiinnostusta antaa runsaammin korkeampikorkoisia luottoja, niille on annettu voittoja kos-
16 15 KUVIO 3. Antolainaus Neuvostoliitossa (mrd. rpl) vuoden 10pussa kevat jakelunormit. Yleisesti valtiollisten pankkien voitosta otetaan valtion budjettiin 50 % plus voiton ylijäämä (se osa voitosta, minkä normit estävät panemasta omiin rahastoihin). Liikepankeilta otetaan valtion budjettiin vuoden 1989 viimeisestä vuosineljänneksestä alkaen 60 % bruttovoitosta. Viimeksi mainittu tarkoittaa voiton volyymiä ennen osinkojen maksamista. Tämä pankeille maksettavaksi määrätty 60 prosentin voittovero nostaa kaupallisten pankkien veronluonteiset maksut kaikkiaan prosenttiin. Liikepankkien johtajat toteavat Neuvostoliiton finanssiministeriölle suunnatussa avoimessa kirjeessään, että maksuvaatimus on liikaa näiden uusien pankkien maksukyvylle. Pankinjohtajat arvelevat lähettämässään kirjeessä, että kyse onkin ilmeisesti keinosta tukahduttaa näiden eihallinnollisten pankkien toiminta. 2 Hallinnollisten pankkien ohjaamisesta puhuttaessa täytyy mainita, että pankkikonttoreille myönnetään vakituinen asiakaskunta, ne saa-
17 16 vat tehdä vain ohjeiden mukaisia luottoratkaisuja ja niille annetaan rahasto toimintakustannuksia varten (tulot poistetaan). Erityisistä pankkien ohjausmenetelmistä selviää, että pankit ja niiden haarakonttorit eivät Neuvostoliitossa ole liiketoimintaa harjoittavia rahalaitoksia vaan rahaa kerääviä ja jakavia virastoja. Hallinnollisten pankkien hyvät puolet ovat ilmeiset suunnitelmataloudessa, jossa yhdestä pisteestä ohjataan sekä tavaran että rahan virtoja. Markkinataloudessa tavaravirtojen annetaan ohjautua markkinamekanismien mukaan niin, että kysyntä ja tarjonta sopeutuvat keskenään markkinoilla. Jos tuotantoprosessi sopeutetaan markkinoihin, mutta rahatalouden ohjaaminen jää suunnittelupohjaiseksi, syntyy vaikeuksia sekä tuotantoyrityksille että pankeille. Markkinaoloissa luottokantaa pitäisi voida muuttaa hinnaltaan ja volyymiltään joustavasti suhdanteiden mukaan, ts. siten, että missä suhdanteet paranevat, sinne pitäisi heti virrata lisärahoitusta huonompien suhdannenäkymien aloilta. Valitettavasti hallinnolliset pankit eivät ole valmiita tähän. Niiden konttoreilta puuttuu taloudellinen vastuu ja riittävä kiinnostus siitä, mihin heidän toiminta oikeuttaa heidät talouselämässä. Koska niille on vierasta myös voiton maksimoinnin tavoite, ne eivät halua ottaa itselleen liiketoiminnan harjoittamisen aiheuttamia töitä ja riskejä. Suurempien oikeuksien siirtäminen keskuspankilta ja pääkonttoreilta paikallisiin konttoreihin lisäisi mielestäni pikemminkin korruptiota kuin pankkitoiminnan joustavuutta. Kun Neuvostoliitossa siirrytään markkinatalouteen, onkin tästä syystä tärkeää, että tuotantosektorin lisäksi myös rahatalous muutetaan markkinatalouden mekanismien mukaan toimivaksi. Neuvostoliiton perestroikan suunnittelijat ymmärtävät hyvin, että markkinatalous vaatii myös ei-hallinnollista pankkijärjestelmää. Ensimmäinen tällainen yritys kuitenkin epäonnistui. Tammikuun päivänä tapahtunut pankkijärjestelmän uudistus erotti keskuspankin varsinaisista eli ns. toimintapankeista niin, että viimeksi mainitut saisivat olla enemmän liiketoimintaa harjoittavia pankkeja. Kun ennen uudistusta oli 4 keskeistä luottolaitosta, Valtionpankki, Säästöpankkilaitos, Rakennuspankki ja Ulkomaankauppapankki, uudistuksen jälkeen niitä on 6. Keskuspankiksi muuttuneen Valtionpankin
18 17 lisäksi aloitti toiminnan vielä 5 eri alojen pankkia: Teollisuus- ja rakennustoiminnan pankki (Promstroibank), Maatalous-teollisen toiminnan pankki (Agroprombank), Asuin- ja kunnallistalouden pankki (2ilsotsbank), Väestön säästöpankki (Sberbank) sekä Ulkomaan taloudellisen toiminnan pankki (Vnesekombank). Ennen muutosta valitettiin, että keskitetyssä ammattikunnallisessa johtamisessa ei oteta huomioon alueitten tarpeita. Esteenä oli aikaisemmin universaalisen pankin (Valtiopankki) olemassaolo, mutta uudistuksessa tämä este ammattikuntien tieltä hävisi. Odotettua irtautumista hallinnollisesta toimintatavasta ei kuitenkaan tullut. Keskuspankissa on nyt jo ryhdytty uusiin toimiin pankkien pakottamiseksi enemmän liiketoiminnan suuntaan. Yksi äskettäin toteutettu toimenpide on Säästöpankin muuttaminen valtionpankin alaiseksi uudelleen. Valtionpankki sai nyt itselleen suuret luottoresurssit ja alkaa myydä niitä muille pankeille kiinteällä korolla, joka on 5 % vuodessa. Neuvostoliiton uuden pankkilain luonnos on ollut käsiteltävänä virastoissa kaksi vuotta. Luonnoksen mukaan Valtionpankki muutetaan hallituksen alaisuudesta parlamentin (Korkein Neuvosto) alaisuuteen ja kaikki toimintapankit muutetaan liikepankeiksi. Näitä tulisi olemaan kahta lajia, valtion sekä osakkeenomistajien pääomalla toimivia. Olen kuitenkin varma, että käynnistetyt keinot ja voimaantuleva Neuvostoliiton uusi paqkkilaki eivät kykene nopeasti lopettamaan pankkien hallinnollisia toimintatapoja. Mielestäni Neuvostoliiton nykyisessä pankkijärjestelmässä sekä sen uudistamisen kaavoissakin on piirteitä, joista puuttuu markkinapohjaiseen toimintaan siirtymisen edellytykset. Ensiksikin nykyiset pankit ovat jo itse jakaneet luottomarkkinat ja perustaneet omat verkostonsa. Esimerkiksi maaseudulla on vain Maatalous-teollisen ja Säästöpankin konttoreita. Tämä pankkikonttorien verkosto jää entiselleen. Parisensataa riippumatonta liikepankkia eivät muuta tilannetta. Siksi ei synny riittävää pankkien välistä kilpailua luottomarkkinoilla. Toiseksi tarvittavia laillisia perusteita rahamarkkinoiden syntymiseksi ei ole olemassa. Vapailla rahamarkkinoilla myös yritykset saisivat markkinoida valuuttavarojansa pankkien ulkopuolella murtaakseen pankkien monopoliaseman rahataloudessa. Muita esteitä ovat mm. pankkivirkailijoiden
19 18 tottumattomuus, kyvyttömyys toimia itsenäisesti jne. Nämä puutteet eivät kuitenkaan ole sinänsä ratkaisevia, mutta niiden takia puuttuu myös todellinen kilpailu rahataloudessa. Siksi pankit eivät pidä tarpeeksi huolta toimintansa kannattavuudesta. Esitettyjen mielipiteiden valossa Neuvostoliiton pankkijärjestelmän markkinakelpoiseksi muuttamisen prosessi tulee olemaan pitkä ja hidas. Viron taloudellinen itsenäisyys on tarkoitus toteuttaa pikaisesti. Siksi virolaisia ei tyydytä Neuvostoliiton pankkijärjestelmän uudistusprosessin todennäköinen aikataulu. Lisäksi on muitakin syitä, miksi Viro haluaa oman itsenäisen pankkijärjestelmänsä. 2.1 Viron tyytymättömyys Neuvostoliiton rahatalouteen Vaikka Viro ei suuntautuisikaan markkinatalouteen, sillä olisi tiettyjä syitä kaivata itsenäistä rahataloutta. Nämä syyt löytyvät sekä Neuvostoliiton rahatalouden huonontuvasta tilanteesta että pankkitoiminnan säännöstelystä ja harjoitustavoista. Otettakoon tässä esille kolme Virossa yleisliittolaista järjestelmää kohtaan usein esitettyä kritiikin aihetta. Ensimmäinen ongelma on se, että Virossa kuten muuallakin Neuvostoliitossa toimii yleisliittolaisten pankkien haarakonttoreita, joita ohjataan Moskovasta. Moskovan pääkonttorit eivät huomaa tai eivät kykene ottamaan huomioon eri alueitten (tasavaltojen) erikoistarpeita ja ongelmia. Esimerkkejä käytännöstä voisi ottaa esiin paljonkin, mutta tässä esitetään vain kaksi Viroa koskevaa tapahtumaa. Vuodesta 1989 alkoi Viron maataloudessa nopea dekollektivisoinnin prosessi. Uudet talolliset kaipaavat kipeästi pikaista rahoitusta ostaakseen koneita ja karjaa sekä rakentaakseen tuotantotiloja. Pankkien välisen työnjaon mukaan Neuvostoliiton väestön Säästöpankin on pakko luotottaa kotitalouksia. Vuoden 1989 luottokiintiötä Viron säästöpankeille väestön luotottamiseksi pienennettiin valtavasti verrattuna vuoden 1988 kiintiöön. Myöskään muilla pankeilla ja maatalousyrityksillä (kolhoosit ja neuvostotilat) ei ollut riittävästi vapaata rahaa maatalouden muutoksen rahoittamiseksi. Näin kaikkien
20 19 pankkien pitkäaikaisia lainoja myönnettiin Viron väestölle (niin kaupungeissa kuin maaseudullakin asuville) maatalouden harjoittamista varten 29.5 miljoonaa ruplaa v. 1988, mutta vain 7.6 miljoonaa ruplaa vuonna Neuvostoliiton pankkipolitiikka oli siis selvästi ristiriidassa Viron maatalouspolitiikan kanssa ja jarrutti sitä kovasti. Vuonna 1990 helmikuun lopussa Neuvostoliiton Valtionpankki poisti Baltian yleisliittolaisten pankkien haarakonttoreilta oikeuden välittää asiakkaittensa suoria tilisiirtoja Neuvostoliiton muiden alueiden tai ulkomaisten pankkien konttoreihin. Tilisiirrot on nyt pakko suorittaa Neuvostoliiton Valtionpankin Moskovan pääkonttorin kautta. Tämä päätös on kahdesta syystä viivästyttänyt suuresti rahan siirtämistä tililtä toiselle. Neuvostoliiton Valtionpankin pääkonttori ei ollut itse valmistautunut välittämään näitä tilisiirtoja, mikä aiheutti suurta sekasortoa. Tämä on kuitenkin väliaikainen ongelma, mutta koska rahan tie tililtä toiselle tuli olennaisesti pitemmäksi, tilisiirrot kestävät luonnollisesti kauemmin. Tämä tilanne antaa Valtionpankille korottomia lisäresursseja edelleen lainattavaksi (matkalla olevien rahojen volyymin lisääntymisen takia). Neuvostoliiton koko talouden kielteiset piirteet antavat aiheen pitää tehtyä päätöstä yleisesti negatiivisena. Luultavasti tämän ymmärsi myös Neuvostoliiton Valtionpankin johtokunta. Siksi tämä päätös oli mielestäni enemmän poliittinen kuin taloudellinen. Näin päätöksen luonne ymmärretään myös Baltiassa. Esimerkiksi Eesti Pankissa pidetyssä neuvottelussa, johon osallistui kaikkien Virossa olevien pankkien tai pankkikonttorien edustajia, myönnettiin, että tilisiirrot Neuvostoliiton Valtionpankin kautta myöhästelevät tai pankkisiirtolomakkeita katoaa kokonaan. Valtionpankista ei ole mahdollista saada selvitystä, koska puhelimiin ei vastata. Viroon on jo tullut toista sataa telexviestiä, joissa Viron ulkopuolella sijaitsevat tuotantoyhtiöt kieltäytyvät lähettämästä Viroon tavaraa, koska on mahdotonta saada niistä rahaa. Näiden havaintojen perusteella Eesti Pankin edustajat tekivät johtopäätöksen, että Moskovassa on jo ryhdytty Baltian maiden taloussaartoon. Tätä mielipidettä vahvistaa sekin tosiasia, että Neuvostoliiton Ulkomaantalouden pankki on lopettanut valuuttaluottojen myöntämisen Virolle (ja luultavasti muillekin Baltian maille).4 Havaintojeni mukaan myös Viron ulkomaankauppaa käy-
21 20 vien yritysten keskuuteen on levinnyt ajatus, että Moskovassa ei käsitellä Baltian maiden yritysten tilisiirtoja ulkomaille saapumisjärjestyksessä vaan että ne jätetään mielellään seisomaan ja siten aiheutetaan ulkomailla epävarmuutta kaupankäynnistä Baltian maiden kanssa. Baltian maille, niiden joukossa myös Virolle, on luvattu Moskovasta taloudellista itsenäisyyttä. Tässä esitetyistä esimerkeistä voidaan kuitenkin tehdä ainoastaan sellainen johtopäätös, että Viron rahaja luottovirtojen ohjaaminen pankkien Moskovan pääkonttorista jättää Viron taloudellisen itsenäisyyden kuvitelluksi. Siksi Viron rahatalouden nykyrakenne ei luonnollisestikaan tyydytä poliitikkoja eikä kansalaisia. Viron toinen tyytymättömyyden aihe on Neuvostoliiton talouden nopea huonontuminen, mikä yhteisen rahatalouden johdosta rasittaa suuresti myös Viron taloutta. Tämän tutkimuksen ensimmäisessä luvussa tuli esille, että jo kahden viimeksi kuluneen vuoden aikana Neuvostoliiton taloudessa on ollut lamakausi. Tuore taloustilasto osoittaa kriisin pahentuneen. Vuoden 1990 ensimmäisen neljänneksen aikana Neuvostoliiton kansantalouden kaikki keskeiset tunnusluvut osoittavat yhä huononevaa suuntaa viime vuoden vastaaviin tunnuslukuihin verrattuna. Bruttokansantuotteen arvo on pienentynyt prosentilla, kansantulo kahdella prosentilla ja työn tuottavuus 2.2 prosentilla. Tilasto osoittaa rahatalouden hoidon karanneen hoitajiensa käsistä. Rahaa on painettu edelleen 26 prosenttia enemmän kuin viime vuoden vastaavan neljänneksen aikana. Vähentyneen tavaratuotannon ja väestön kasvaneiden rahatulojen välinen kuilu on kasvanut tilaston mukaan 13.3 prosenttia alkuvuonna. 5 Puoluelehti Pravdassa lehden talousasiantuntija Jegor Gaidar arvioi, että keskushallinnon taipumus elää yli varojensa kasvaa kiihtyvällä vauhdilla etenkin valuuttatuloihin nähden. Mielipiteensä tueksi Gaidar esittää seuraavia tilastolukuja. Kauppataseen vaje lännen kanssa on kasvanut vuoden 1990 ensimmäisellä vuosineljänneksellä 900 miljoonalla ruplalla ja on nyt noin 1.7 miljardia ruplaa. Väestön hallussa olevan rahan määrä on kasvanut samaan aikaan 6-8
22 21 kertaa nopeammin kuin viime vuonna vastaavana aikana. J. Gaidar toteaa länsiarvioita lainaten Neuvostoliiton luottokelpoisuuden heikentyneen länsimarkkinoilla viimeisten viikkojen aikana nopeammin kuin viimeisten 20 vuoden aikana. 6 Näissä olosuhteissa ei ole mahdollista kunnostaa Viron taloutta ja tasapainottaa sen markkinoita. Jos Viro tekee itselleen valtionbudjetin, joka ei ole alijäämäinen, ja maksaa kaikki viralliset maksut Moskovalle, keskushallitus panee kuitenkin Viron maksamaan ruplan arvon heikentymisen kautta myös osan Neuvostoliiton budjettivajeesta. Samalla on toivotonta tasapainottaa Viron tavaramarkkinoita, kun inflatoituva rupla saa vapaasti virrata Viroon. Kolmas syy, miksi Viroa ei tyydytä nykyinen rahatalouden rakenne, on se, että tämän rakenteen kautta Moskova takavarikoi osan Viron kansantulosta. Yhdestä tällaisesta keinosta oli jo puhetta - rahan ylimääräisestä liikkeeseenlaskusta. Kuten virallisesti ilmoitettiin, käteisrahan emissio v oli 18 miljardia ruplaa. Koska setelien painamisen kustannukset ovat merkityksettömiä verrattuna seteleiden reaaliarvoon, tämä summa on keskushallituksen puhdas voitto, ja sen maksavat kaikki tasavallat liikkeeseen tulevan lisärahan arvon mukaisesti. Viron osuus tästä lienee 100 ja 200 miljoonan ruplan välillä. Toiseksi Neuvostoliiton tasavaltojen piilevän verotuksen muodoksi on osoittautunut eräiden tasavalloissa olevien raharesurssien julistaminen yleisliittolaisiksi. Koska Neuvostoliiton Valtionpankki myy näitä resursseja muille pankeille luottoresursseiksi, tästä tulee Neuvostoliiton keskushallitukselle huomattava lisätulo. Esimerkiksi Viron pankkitalletuksista on suuri osa yleisliittolaisia luottoresursseja, joita tasavallan pankit saavat vain ostaa itselleen luottokatteeksi. Viron asukkaiden, yrityksien, kuntien ym. rahoista runsaat 2/3 on yleisliittolaisena omaisuutena (taulukko 2). Sitä Neuvostoliiton Valtionpankki nyt lainaa muille pankeille 5 prosentin korolla. Valtionpankki itse maksaa korkoja yleisölle %, vakuutusyhtiöille 2 %, muille vieläkin vähemmän. Jos arvioidaan, että kaikki nämä resurssit onnistutaan antamaan muille pankeille,
23 22 jolloin korkomarginaaliksi jää vaatimattomasti vain 2 %, olisi Valtionpankin Virosta saama voitto 52 miljoonaa ruplaa. Koska Valtionpankilla kuitenkin on tavoite kaikin voimin supistaa pankkien antolainauksen määrää, kaikkia näitä resursseja ei ilmeisesti käytetä ja reaalinen voitto tulee pienemmäksi (v Valtionpankki ei vielä harrastanut resurssien myyntiä 5 prosentin korolla; muutos tuli voimaan v. 1990, jolloin pankit siirtyivät tuloslaskentapohjaiseen toimintaan). TAULUKKO 2. Viron pankkien vastattavaa 7 (miljoonaa ruplaa) ==================================================================== vuoden puolivälissä Tilivuoden voitto 3,4 13,4 Sidottu oma pääoma 15,0 83,9 35,4 Velat yrityksille 958,8 1055,0 1000,0 Velat julkiselle sektorille 106,1 145,4 108,9 Muut velat 11,5 45,0 24,6 Velat muille pankeille 13,1 2,7 Omat luottoresurssit Tasavallan budjetti rahat Piirien budjetti rahat Vakuutusyhtiöiden rahat Yleisön talletukset Yleisliittolaiset resurssit Yhteensä vastattavaa 1091,4 94,3 47,5 79,3 2114,3 2335,4 3426,8 1345,8 32,6 65,6 54,4 2330,9 2483,5 3829,3 1185,0 64,2 271,5 72,2 2191,5 2599,4 3784,4 ==================================================================== Tasavaltojen varojen piilevä kerääminen Neuvostoliiton keskusbudjettiin on kuitenkin suurinta ulkomaankaupan tilisiirtojen välittämisen kautta. Kaikkien yritysten Neuvostoliitossa on nimittäin pakko tehdä ulkomaankauppaa koskevat tilisiirrot Neuvostoliiton Ulkomaantalouden pankin välityksellä. Ulkomaat maksavat Neuvostoliiton-tuonnista valuuttana, mutta Ulkomaantalouden pankista siirretään neuvostoliittolaisen vientiyrityksen tilille paikallisessa pankkikonttorissa ruplato Vientiyritys ei saa ruplia ansaitun valuuttapariteetin mukaisesti (eli 60 USD noin 100 ruplaa). Yrityksille annetaan laskelman
SUOMEN PANKIN KESKUSTELUALOITTEITA 6/91 Mart Sörg 3.5.1991 UUSIMMAT KEHITYSPIIRTEET VIRON RAHATALOUDESSA FINLANDS BANKS DISKUSSIONSUNDERLAG BANK OF FINLAND DISCUSSION PAPERS Suomen Pankki PL 160, 00101